آمریکادا اف-۱۶لارین تورکیه‌یه ساتیشینی محدودلاشدیریجی شرطلره باغلایان علاوه‌لر بندلر، ۲۰۲۳ اولوسال ساوونما صلاحیتلندیرمه قانون لایحه‌سینین سنا نسخه‌سیندن چیخاریلدی.
آمریکا سناسی ۲۰۲۳ ساوونما بودجه‌سینی احتیوا ائد‌ن ان‌دی‌ای‌ای لایحه‌سینه سون حالینی وئرمک اوچون توپلاندی.
کنگره‌ده‌کی قایناقلاردان الده ائدیله‌ن بیلگییه گؤره، نیو جرسی سناتورو دموکرات منندز و مریلند سناتورو وان هولنین سوندوغو و تورکیه‌نین آمریکادان اف-۱۶ آلماسینی شرطلره باغلایان ایکی علاوه بند ده لایحه‌‌دن چیخاریلدی.
سنا ان‌دی‌ای‌ای لایحه‌سینی تاماملادیقدان سونرا نماینده‌لر مجلیسی نسخه‌سی ایله اورتاق بیر متن حالینا گتیررک تصدیق اوچون باشقان بایدنین ماساسینا گؤندریله‌جک.
تورکیه‌نین ف-۱۶ آلماسینی شرطلره باغلایان بنزر بیر علاوه بند ان‌دی‌ای‌ای لایحه‌سینین نماینده‌لر مجلیسینه علاوه ائدیلمیشدی آنجاق بو علاوه‌لرین اورتاق متنده چیخاریلماسی گؤزله‌نیلیر.
سنا‌داکی بو دییشیمده، تورکیه‌نین واشینگتن‌داکی یئریتدیگی دیپلوماتیک چابالارین تأثیرلی اولدوغو بیلدیریلیر.
